【浮光掠影】那些没有作者记载的古诗词想必大多数人小时候都会觉得一个叫“
佚名
”
的人好厉害，写了那么多文章。其实历史上也有很多非常棒的古诗词，它们的作者都有同一个名字，叫
“
无名氏
”
。
《送别诗》
杨柳青青著地垂，杨花漫漫搅天飞。
柳条折尽花飞尽，借问行人归不归。
《题太行山石壁》
太行千里连芳草，独酌一杯天地小。
醉卧花间人不知，黄莺啼破春山晓。
《念奴娇》
岁华渐杪，又还是春也，难禁愁寂。欲探疏梅，独自个、寻访山村水驿。路转溪斜，竹低墙短，应是瑶姬宅。玉蕤不动，月轮寒浸国色。回首故国风光，只因清好，重作江南客。堪笑广平，争解我、羁旅芳心脉脉。不借铅华，枝头雪霁，愈见香肌白。高楼且住，恁渠一弄羌笛。
《烛影摇红》
点点飞香，见梅知道春心透。怕寒不卷玉楼帘，羞与花同瘦。手拈青枝频嗅。诮冷落、蔷薇金斗。翻惊绿鬓，不似芳姿，年年依旧。绕破凝酥，满园桃李看看又。江南幽梦了无痕，啼晕残襟袖。鸳被有谁温绣。怎敢更、十分殢酒。伴君独自，几个黄昏，月明时候。
《汉宫春》
梅萼知春，见南枝向暖，一朵初芳。冰清玉丽，自然赋得幽香。烟庭水榭，更无花、争染春光。休谩说、桃夭杏冶，年年蝶闹蜂忙。立马伫、凝情久，念美人自别，鳞